open-index/open-wikipedia-markdown huggingface dataset:
האיגוד הלאומי למהנדסים מקצועיים

**האיגוד הלאומי למהנדסים מקצועיים** (באנגלית: **National Society of Professional Engineers** או בקיצור **NSPE**) הוא איגוד מקצועי  המייצג מהנדסים מקצועיים מורשים  בארצות הברית. האיגוד הלאומי למהנדסים מקצועיים הוא הקול והסנגור המוכר של מהנדסים מקצועיים מורשים, המיוצגים ב-53 אגודות מדינתיות וטריטוריאליות וביותר מ-500 סניפים מקומיים. המטה הראשי של האיגוד ממוקם באלכסנדריה, וירג'יניה.

## היסטוריה
האיגוד נוסד בשנת 1934 כארגון לא טכני עבור מהנדסים מקצועיים מורשים. מהנדס הגשרים דייוויד ברנרד שטיינמן  היה נשיאה הראשון ואחד מקבוצת המהנדסים המקצועיים שהקימו אותה.

האיגוד הלאומי למהנדסים מקצועיים פרסם בשנת 1946 את "קנוני אתיקה למהנדסים" ואת "כללי התנהגות מקצועית", אשר התפתחו לקוד האתי הנוכחי שאומץ בשנת 1964. הקנון הבסיסי הראשון הוא "להחזיק בראש סדר העדיפויות את בטיחותם, בריאותם ורווחתם של הציבור".

בשנת 1973 חתם האיגוד הלאומי למהנדסים מקצועיים על הסכם עם איגוד המהנדסות  לתמיכה במאמצים להגדלת מספר המהנדסות המקצועיות.

בשנת 1976 היה האיגוד הלאומי למהנדסים מקצועיים העותר בתיק ההגבלים העסקיים של National Society of Professional Engineers v. United States, 435 U.S. 679. ממשלת ארצות הברית הגישה תביעה זו נגד האיגוד הלאומי למהנדסים מקצועיים, בטענה שהקנון האתי של האיגוד, האוסר על חבריה להגיש הצעות תחרותיות לשירותי הנדסה מדכא תחרות, דבר שהפר את חוק ההגבלים העסקיים של שרמן. האיגוד הלאומי למהנדסים מקצועיים טען לחריג במסגרת כלל התבונה. בית המשפט העליון של ארצות הברית פסק נגד האיגוד הלאומי למהנדסים מקצועיים, ואיפשר את הגשת הצעות תחרותיות על ידי חברים לאחר מכן.

## שותפים
האיגוד הלאומי למהנדסים מקצועיים ייסד ועובד בשיתוף פעולה הדוק עם מספר ארגונים ללא מטרות רווח ופעילויות הסברה.
* **שבוע המהנדסים הלאומי** נוסד בשנת 1951 על ידי האיגוד הלאומי למהנדסים מקצועיים כדי לעודד גיוון בהנדסה ולהבטיח שיהיו מספיק מהנדסים בעתיד. היבטים שונים של אירוע זה כוללים את "הכירו נערה להנדסה", שנועד לגשר על הפערים המופיעים בין המגדרים בתעסוקה בהנדסה.
* בשנת 1983 ייסד האיגוד הלאומי למהנדסים מקצועיים יחד עם ארגונים נוספים את תחרות המתמטיקה לחטיבת הביניים MATHCOUNTS . יותר מ-350,000 תלמידי חטיבת ביניים מכל רחבי ארצות הברית משתתפים בתחרות המתמטיקה מדי שנה.
* **[[המכון הלאומי להסמכה בטכנולוגיות הנדסה]]**  הוא חטיבה של האיגוד הלאומי למהנדסים מקצועיים.
* **האקדמיה הלאומית למהנדסים משפטנים** היא שלוחה מוסמכת של האיגוד הלאומי למהנדסים מקצועיים. כדי להיות זכאי להגיש מועמדות כחבר מלא באקדמיה הלאומית למהנדסים משפטנים, עליכם להיות מהנדסים מקצועיים וכן חברים באיגוד הלאומי למהנדסים מקצועיים. חברות מלאה באיגוד הלאומי למהנדסים מקצועיים גם מזכה אותך בתור מהנדס משפטי מוסמך דרך המועצה להתמחות בהנדסה ומדעים (CESB).
* פרסי האיגוד הלאומי למהנדסים מקצועיים כוללים את פרס האיגוד הלאומי למהנדסים מקצועיים, פרס השירות המצוין של האיגוד הלאומי למהנדסים מקצועיים, פרס המהנדס הצעיר של השנה של האיגוד הלאומי למהנדסים מקצועיים, פרס QBS, פרס מצוינות בחינוך הנדסי, פרס פגסוס, פרס PEPP ופרס המהנדס הפדרלי של השנה. האיגוד הלאומי למהנדסים מקצועיים בשיתוף פעולה עם מספר ארגונים אחרים נותנים חסות לפרס וושינגטון .
* האיגוד הלאומי למהנדסים מקצועיים פרסם בעבר את סקר ההכנסה והשכר של המהנדסים המקצועיים, אך אינו עושה זאת עוד.

## ראו גם
* הנדסה

## קישורים חיצוניים
* 

## הערות שוליים

קטגוריה:אגודות מקצועיות
אמנון (רקטת מוץ)

**אמנון** היא רקטת מוץ שפותחה בשנות ה-60 של המאה ה-20 על ידי רפא"ל, כאמצעי להטיית טיל ים-ים אויב ממסלולו, לשם מניעת פגיעתו בספינה המשגרת את "אמנון".

## היסטוריה
בשנת 1962 החל חיל הים המצרי להצטייד בספינות טילים מסדרת קומאר, ונדרש מענה ליכולת חדשה זו. ב-1964 הטיל ראש מחלקת ים בחיל הים, אל"ם שלמה אראל, על מהנדס האלקטרוניקה חרות צמח להקים את תחום הלוחמה האלקטרונית (ל"א) בחיל והוא מונה לראש ענף ציוד 7, אמצעים מיוחדים, בדרגת סא"ל. צמח יזם פיתוח של שני אמצעי ל"א פסיביים מבוססי רקטת מוץ:
* **[[אבשלום (רקטת מוץ)|אבשלום]]**: רקטת מוץ לטווח ארוך של כ-10 ק"מ, שתפקידה לדמות ספינה ובכך להטעות את המכ"ם של האויב, שנמצא ביבשה או בספינת טילים.
* **אמנון**: רקטת מוץ לטווח קצר של כ-300 מטר, שתפקידה להסיט טיל ים-ים תוקף ממסלול פגיעה בספינה. 

צמח פנה לרפא"ל לפיתוח הרקטות, ושם הוחל בפיתוח הרקטה "אבשלום", שהפכה למבצעית לפני מלחמת ששת הימים. תקופת הרגיעה שלאחר מלחמה זו עיכבה את פיתוח "אמנון", אך זה הואץ בעקבות טיבוע המשחתת אילת בנובמבר 1967 בטילי "סטיקס" שנורו ממצרים. בשנת 1969 הותקנו רקטות "אמנון" לניסוי על ספינות הטילים "אח"י מבטח" ו"אח"י מזנק". המשגר שפותח כלל ארבע כוורות בנות שש רקטות כל אחת, שהותקנו בשתי הדפנות של גשר הפיקוד. ייצור הרקטות נעשה במפעל "סולתם", ורקטות ראשונות סופקו לחיל הים בשנת 1972, והותקנו בסטי"לים של החיל. ל"אמנון" פותחו דגמים אחדים במרוצת השנים, לשיפור ביצועיו. בדגם הראשון, "אמנון סימן 1", חלפו 25 שניות מרגע השיגור ועד ליצירתו של ענן המוץ. בדגם "אמנון סימן 2" קוצר זמן זה לשלוש שניות. בשנות ה-80 פותחו דגמי "אמנון סימן 3" ועוד. 

במלחמת יום הכיפורים נעשה שימוש נרחב ברקטות "אמנון", שהביא לפתיחת קווי הייצור הסגורים ב"סולתם", לשם אספקה מיידית של רקטות נוספות לספינות חיל הים. במלחמה זו ירו חיל הים המצרי וחיל הים הסורי כחמישים טילים לעבר ספינות חיל הים הישראלי, וכולם החטיאו. 

בשנת 1974 הוענק למפתחי הרקטות, חרות צמח מחיל הים וד"ר דוד הלמן ויעקב מגד מרפא"ל, פרס ביטחון ישראל, על מיזם זה.

## לקריאה נוספת
* מאירה גונט, **גבריאל זה לא מלאך**, אוריון הוצאת ספרים, 2025, עמ' 189–203.

## קישורים חיצוניים
* 

## הערות שוליים

קטגוריה:חיל הים הישראלי: אמצעי לחימה
קטגוריה:רפאל: רקטות
קטגוריה:אמצעי הטעיה צבאית
ספין (מגזין)

**ספין** (באנגלית: **Spin**) הוא מגזין מוזיקה אמריקאי, שהוקם ב-1985 על ידי בוב גוצ'יונה ג'וניור .

באוגוסט 1987, חברת ההפצה הודיעה כי הם יסיימו את המגזין,, אם כי בשל העובדה שבוב גוצ'יונה ג'וניור עדיין היה אחראי על המגזין, הוא איחד כוחות עם דייוויד אייץ'. הורוביץ' בכדי להחיות את המגזין.

בוב גוצ'יונה ג'וניור עזב את המגין ב-1997, לאחר שמכר את חלקו לחברת ההוצאות מילר, תמורת 43.3 מיליון דולר. בוב גוצ'יונה ג'וניור, שהיה העורך הראשי של המגזין, הוחלף במייקל הירשורן.

ב-1999, הוחלף הירשורן באלן לייט  כעורך הראשי של המגזין.

בתחילת 2002, סיה מישל  החליפה את לייט כעורכת הראשית של המגזין.

בפברואר 2006, מכרה חברת ההוצאות מילר את המגזין למקאווי גרופ תמורת סכום של "פחות מ-5 מיליון דולר". אנדי פמברטון החליף את מישל כעורך הראשי של המגזין. עם זאת, פמברטון היה העורך הראשי רק לגיליון אחד, גיליון יולי 2006, שעל הכריכה הופיעה ביונסה, שלאחריו פרש מהמגזין. דאג ברוד החליף את פמברטון כעורך הראשי של המגזין.

ב-2008, המגזין החל לפרסם מהדורות דיגיטליות של כל גיליון.

במרץ 2010, אוסף הגליונות הקודמים של המגזין נהפך לזמין לקריאה חופשית ב-Google Books.

ביוני 2011, סטיב קנדל החליף את ברוד כעורך הראשי של המגזין.

במרץ 2012, המגזין, שפרוסם עד כה בפורמט חודשי, הוחלף לפורמט דו-חודשי, ובמקביל הרחיב את נכחותו המקוונת. ביולי 2012, המגזין נמכר ל-Buzzmedia (מאוחר יותר, שונה שמו של Buzzmedia ל-SpinMedia). גיליון ספטמבר/אוקטובר 2012 היה המהדורה המודפסת האחרונה של המגזין, שלאחריו המגזין פרסם רק באופן דיגיטלי תחת ניהולה של קארין גנץ כעורכת הראשי של המגזין.

ביולי 2013, גנץ הוחלפה על ידי ג'ם אסווד כעורך הראשי של המגזין.

ביוני 2014, קרייג מארקס החליף את ג'ם אסווד כעורך הראשי של המגזין.

ב-2016, פויה פטל החליפה את מארקס כעורכת הראשי של המגזין, ו-Eldridge Industries קנה את המגין תמורת סכום לא ידוע.

בדצמבר 2018, מאט מדבד  החליף את פטל כעורך הראשי של המגזין.

ב-2020, Eldridge Industries מכרו את המגזין ל-Next Management Partners. ג'ימי האצ'ון ודניאל קול החליפו את מדבד כעורכים הראשיים של המגזין. כמו כן, בוב גוצ'יונה ג'וניור חזר לעבוד במגזין כיועץ הקריאייטיב של המגזין.

בסוף 2023, המגזין חטף ביקורת קשה על מאמרו של בוב גוצ'יונה ג'וניור, שבו הגן על ואן וונר, עורך הרולינג סטון לשעבר, שבו וונר אמר הערות גזעניות וסקסיסטיות שהובילו להדחתו של וונר ממועצת המנהלים של היכל התהילה של הרוק אנד רול. בעקבות זאת, באירוע שיווקי של המגזין שהתקיים ב-2024 בפסטיבל South by Southwest ושנתמך על ידי צבא ארצות הברית, הוחרם בידי לפחות 100 להקות.

במאי 2024, נודע כי המגזין מתכוון להחזיר את הגרסאות המודפסות מדי רבעיון, החל מאוגוסט.

## קישורים חיצוניים
* 

## הערות שוליים

קטגוריה:כתבי עת למוזיקה
קטגוריה:ארצות הברית: כתבי עת
קטגוריה:כתבי עת באנגלית
מוזיקאים בתזמורת

**מוזיקאים בתזמורת** הוא ציור מאת הצייר הצרפתיאדגר דגה. היצירה נחשבת לדוגמה מוקדמת לעניין הרב שגילה האמן בעולם האופרה והבלט. דגה בחר נקודת מבט יוצאת דופן, כאשר הציג את רקדניות הבלט מנקודת ראותו של אחד מנגני התזמורת.

## תיאור היצירה
דגה בחר בפרספקטיבה לא רגילה לציור זה, כשהוא מראה את רקדניות הבלט כפי שהן נראות מעיני נגן התזמורת. התוצאה היא קומפוזיציה שבה החלק התחתון מוקדש לנגנים ולכליהם, בעוד הרקדניות נראות בחלק העליון של הציור. היצירה משקפת את תחילת התעניינותו של דגה בעולם הבמה ואת שאיפתו ללכוד את יחסי הגומלין בין התזמורת לרקדניות, כפי שהם נראים מנקודת מבט פנימית.
[220px|ממוזער|ימין|"[תזמורת בית האופרה", 1870, שמן על בד, מוזיאון ד'אורסה, פריז. הציור מתאר את נגני התזמורת של בית האופרה מפריז ומציג את הרקדניות רק באופן חלקי, בעוד שביצירה המאוחרת "מוזיקאים בתזמורת", שינה דגה את מבנה הבד והעניק נוכחות שווה לנגנים ולרקדניות.]]
## פרשנות והשוואות
מבנה הציור הוא תוצאה של תהליך מתמשך של שינוי. דגה החל לעבוד על היצירה בשנת 1872, אך בין השנים 1874 ל־1876 שינה את פורמט הציור על ידי חיתוך והוספת חלקים מהבד. בדרך זו הפך הפורמט האופקי המקורי לפורמט אנכי. שינוי זה העניק לנגנים ולרקדניות נוכחות מאוזנת על גבי הבד.

## תולדות הבעלות
הציור נוצר בתהליך מתמשך בין השנים 1872 ל־1876 והוא מוצג באוסף מוזיאון שטאדל בפרנקפורט.

## קישורים חיצוניים

## הערות שוליים

קטגוריה:ציורי שמן
קטגוריה:ציורים מהמאה ה-19
קטגוריה:אדגר דגה: ציורים
קטגוריה:ריקוד באמנות
הלמוט רולדר

**הלמוט רולדר** (בגרמנית: **Helmut Roleder**, נולד ב-9 באוקטובר 1953 בפרייטאל שבגרמניה המזרחית) הוא כדורגלן עבר גרמני ששיחק בשטוטגרט בעמדת השוער. לרולדר הופעה אחת במדי נבחרת גרמניה המערבית.

## קריירת מועדונים
רולדר שיחק לאורך כל הקריירה בשטוטגרט, החל מגיל נוער. בשנת 1972 עבר לשחק בקבוצה הבוגרת, אך בתחילה לא היה שחקן הרכב קבוע. את מקומו הקבוע בהרכב קיבל רולדר דווקא לאחר ששטוטגרט נשרה לבונדסליגה השנייה, בעונת 1975/76. בעונה זו לא הצליח רולדר להעפיל עם שטוטגרט בחזרה לבונדסליגה, אך כן הצליח בעונת 1976/77, כשהוא מהווה חלק משמעותי בעלייה זו. בעונת 1978/79 רולדר רשם עם שטוטגרט עונת שיא, בה סיימה הקבוצה במקום השני בבונדסליגה, נקודה אחת בלבד פחות מהאלופה המבורג. בעונת 1983/84 רשם רולדר עם שטוטגרט זכייה באליפות הראשונה והיחידה בקריירה שלו, כשהקבוצה סיימה עם מספר נקודות זהה להמבורג ולבורוסיה מנשנגלדבך, וזכתה בתואר בזכות הפרש שערים עדיף והגנה שספגה הכי מעט שערים בליגה. בעונת 1985/86 רולדר ושטוטגרט הגיעו עד לגמר הגביע הגרמני, בו הפסידה שטוטגרט 2–5 לבאיירן מינכן. רולדר לא שיחק בגמר זה, על אף שהיה עדיין שחקן הרכב באותה עונה. בתחילת עונת 1986/87 פרש רולדר ממשחק פעיל.

## קריירה בינלאומית
רולדר ערך הופעה אחת במדי נבחרת גרמניה המערבית, במשחק ידידות מול ברית המועצות בשנת 1984. רולדר זומן לסגל מערב גרמניה ליורו 1984 באותה שנה, אך לא שותף בו כלל.

## תארים
עם שטוטגרט:
* אליפות הבונדסליגה: 1983/84

## קישורים חיצוניים

קטגוריה:כדורגלני שטוטגרט
קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני נבחרת גרמניה המערבית
קטגוריה:כדורגלני יורו 1984
קטגוריה:שטוטגרט: כדורגלנים
קטגוריה:גרמנים שנולדו ב-1953
שחר מוזס

**שחר מוזס** הוא מתמטיקאי, פרופסור מן המניין במכון איינשטיין למתמטיקה ב.
## קורות חיים
שחר מוזס למד מתמטיקה באוניברסיטה העברית בירושלים. תואר ראשון למד במסגרת העתודה האקדמית. תואר שלישי סיים ב-1991. את התיזה של הדוקטורט, בנושא "פעולות של תת-קבוצות קרטן" הוא כתב בהנחיית הלל פורסטנברג.

הוא הצטרף כחבר סגל למחלקה למתמטיקה באוניברסיטה העברית. בשנת 1993 מונה למרצה בכיר, ב-1996 לפרופסור חבר וב-2002 קודם לדרגת פרופסור מן המניין.

תחומי המחקר המרכזיים שלו עוסקים בתורה ארגודית, חבורות לי ותת חבורות דיסקרטיות. הוא כתב כ-60 מאמרים אקדמיים.

בשנת 2000 זכה בפרס ארדש (פרס למתמטיקה על שם אנה ולאיוש ארדש), פרס שנתי שמעניק האיגוד הישראלי למתמטיקה למתמטיקאי ישראלי צעיר אחד (או שניים) עד גיל 40, על תרומה בתחום המתמטיקה העיונית, מתמטיקה שימושית ומדעי המחשב.

הוא הוזמן בקונגרס הבינלאומי למתמטיקה (ICM) בברלין (1998). כמו כן הוזמן להרצות במליאה של כנס לוויינים של ICM, שהתקיים במכון המחקר ראמאן של המרכז הבינלאומי למדעים תאורטיים (ICTS) (2010).

## משפחה
שחר מוזס הוא בן למשפחת מוזס. אביו הוא עודד מוזס, בנו של אלכסנדר מוזס שהיה בעל מניות בעיתון ידיעות אחרונות. עודד מוזס ירש מאביו את בית הדפוס המשפחתי, "גרפוליט מפעלי דפוס בע"מ" שהיה אחד הגדולים בישראל, ובו הודפס גם עיתון ידיעות אחרונות. בנובמבר 2019, מכר את שטח בית הדפוס לאחר שנסגר, תמורת כרבע מיליארד שקל.

הסבתא והסבא רבא של שחר מוזס הם מרים מוזס ואיש העסקים יהודה מוזס, יליד פולין (1886), שעלה לישראל ב-1923. מו"ל העיתון ידיעות אחרונות משנת 1939 כשרכש את העיתון מידי גרשום קומרוב, ועד למותו (1956).

אחותו של שחר היא פרופ' טל אלון-מוזס, מרצה וסגן דקאן בפקולטה לארכיטקטורה בטכניון. לשעבר ראש המסלול לאדריכלות נוף בטכניון.

## קישורים חיצוניים
* Shahar Mozes, באתר ResearchGate

## הערות שוליים

קטגוריה:משפחת מוזס
קטגוריה:בוגרי העתודה האקדמית
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:מתמטיקאים ישראלים
קטגוריה:זוכי פרס ארדש
קטגוריה:סגל האוניברסיטה העברית בירושלים: מתמטיקה
קטגוריה:ישראלים שנולדו במאה ה-20
סאב-בס

צלילי **סאב-בס** הוא משלב  של צלילים נמוכים ועמוקים בין 70 הרץ (C♯2) לבין 20 הרץ (E0), התדר הנמוך ביותר שאדם יכול לשמוע. צלילים שמתחת ל-20 הרץ נחשבים כאינפרה סאונד.

בטווח זה, שמיעה אנושית פחות רגישה לצלילים, ולכן צלילים אלו נוטים להיות מורגשים יותר מאשר נשמעים. מיתר ה-E הנמוך בגיטרה בס מכוון בדרך כלל ל-41.2 הרץ, בעוד שהתו הנמוך ביותר בפסנתר סטנדרטי, A, מכוון ל-27.5 הרץ.

צלילי סאב-בס פופולריים ביצירות דאנס, שבהם בדרך כלל מיוצרים על ידי תופי בס, גיטרות בס, סינתיסייזרים ומכונות תופים. ז'אנרים מסוימים, כגון מוזיקת האוס, דראם אנד בייס ודאבסטפ, כוללים לעיתים קרובות בייסליין המורכב בעיקר מצלילי סאב-בס. בנוסף לכך, היפ הופ, ראפ, רגאיי וז'אנרים ניסיוניים, ובפרט מוזיקת דרון, משתמשים במידה רבה בצלילי סאב-בס.

## הערות שוליים

קטגוריה:בס
תזמורת בית האופרה

הציור **תזמורת בית האופרה** נוצר בשנת 1870 על ידי הצייר הצרפתי אדגר דגה. זוהי היצירה הראשונה שבה תיאר האמן את בית האופרה בפריז, והיא נחשבת לציון דרך בהתפתחותו - נקודת מעבר מציוריו ההיסטוריים של שנות השישים של המאה ה-19 לעיסוקו בעולמות הבמה, המוזיקה והריקוד. דגה, המזוהה בעיקר עם דימויי רקדניות הבלט, ביטא כאן את היכרותו המעמיקה עם האופרה גרנייה ועם עולם הנגנים שעמדו במרכז תשוקתו לאמנות הבמה. הציור נמצא באוסף מוזיאון ד'אורסה בפריז.

## תיאור היצירה
במרכז הקומפוזיציה מתואר הבסוניסט דזירה דיהו, חברו של דגה, היושב במקום שבדרך כלל נשמר לנגני הכינור הראשיים. משמאלו נראה הצ'לן לואי־מארי פילֶה, ומימין נגן הקונטרבס אנרי ויקטור גוּף, שפניו מופנות כלפי הבמה. בנוסף לנגנים, שילב דגה בציור גם דמויות של אמנים וחברים אישיים, ובהם דמותו של המלחין עמנואל שברייה, הנראית בתיבה שבצד השמאלי של הציור. הקומפוזיציה מובנית באמצעות קווי מסגור ברורים — שפת הבמה וקצה הבור יוצרים מבנה גאומטרי נוקשה, ומרקם המכשירים, החולצות הלבנות ומשענות הכיסאות תורמים לסדר הצורני של היצירה. הנגנים המוצלים בקדמת התמונה מתוארים בגוונים כהים, ואילו רקדניות הבלט שבחלקה העליון נראות תחת אור הבמה, גופן החתוך בכתף בלבד כדי שלא להסיט את המבט מן התזמורת. משיחות המכחול הרכות והחופשיות של הרקדניות יוצרות תחושת תנועה ומרקם של בדי הבלט.
[250px|ממוזער|ימין|אדגר דגה, [מוזיקאים בתזמורת (Musicians in the Orchestra), 1870–1876, שמן על בד. גרסה מאוחרת לנושא התזמורת, שבה הוסיף האמן רצועת בד עליונה כדי להציג את הרקדניות במלוא גופן ולחדד את עניינו בעולם הבלט.]]

## פרשנות והשוואות
בציור זה ביקש דגה לחדש את מסורת הדיוקן באמצעות הצגת הדמות המרכזית – דזירה דיהו – בסביבתו הטבעית ולא בתנוחה רשמית ומבודדת. בכך הפך את הציור לדיוקן קבוצתי של אמנים החיים את מלאכתם. תיאור הסביבה המוזיקלית והחברתית מעניק ליצירה מימד מודרני ומדגיש את תפיסתו של דגה כי הזהות האמנותית נוצרת מתוך המרחב שבו היא מתקיימת. לציור זה מקבילה מאוחרת יותר – מוזיקאים בתזמורת – שבה חזר דגה לנושא זה בשנים 1874–1876, כשהוסיף רצועת בד בחלק העליון כדי להציג את הרקדניות במלוא גופן. השוואה בין שתי הגרסאות מדגימה את המעבר מעניין בנגנים עצמם לעיסוק נרחב יותר בעולם הבלט, שהפך לאחד מסמליו המזוהים ביותר של דגה.

## תולדות הציור והבעלות
הציור נוצר בשנת 1870 ונמצא כיום באוסף מוזיאון ד'אורסה בפריז. היצירה הוצגה בתערוכה הגדולה "דגה באופרה" (Degas at the Opéra), שאצר אנרי לוארֶט במוזיאון ד'אורסה בין ספטמבר 2019 לינואר 2020, לציון 350 שנה לייסוד האקדמיה לאופרה על ידי לואי ה־14. לאחר מכן הוצגה בגלריה הלאומית לאמנות  בוושינגטון די. סי.. התערוכה הדגישה את מרכזיותה של האופרה בעבודתו של דגה ואת מקומה של יצירה זו כנקודת מוצא בעיסוקו המתמשך במוזיקה, תאורה ותנועה.

## קישורים חיצוניים

## הערות שוליים

קטגוריה:אדגר דגה: ציורים
קטגוריה:ציורי שמן
קטגוריה:ציורים מהמאה ה-19
קטגוריה:מוזיאון ד'אורסה: יצירות אמנות
קטגוריה:ריקוד באמנות
N,O-דימתילהידרוקסילאמין

**''N'',''O-''דימתילהידרוקסילאמין** הוא הידרוקסילאמין מתילי המשמש ליצירת 'אמידי ויינרב' לשימוש בסינתזת ויינרב. הוא זמין מסחרית כמלח הידרוכלורידי. 

## סינתזה
ניתן להכין אותו על ידי תגובה של אתיל כלורופורמט (או דומה לו) עם הידרוקסילאמין ולאחר מכן טיפול בחומר מתילציה כגון דימתיל סולפט. לאחר מכן, ה-*N,O*-דימתילהידרוקסילאמין משתחרר על ידי הידרוליזה חומצית שלאחריה מתרחשת סתירה.מרכז|500x500 פיקסלים

## קישורים חיצוניים

## הערות שוליים

קטגוריה:תרכובות אורגניות
חיזור אמיד

**חיזור אמיד** הוא תגובה בסינתזה אורגנית שבה אמיד מחוזר לקבוצת אמין או לאלדהיד.

## הידרוגנציה קטליטית
ניתן להשתמש בהידרוגנציה קטליטית כדי לחזר אמידים לאמינים; עם זאת, התהליך דורש לעיתים קרובות לחצי הידרוגנציה וטמפרטורות תגובה גבוהות כדי להיות יעיל (כלומר, לעיתים קרובות הוא דורש לחצים מעל 197 אטמוספירות וטמפרטורות מעל 200 מעלות צלזיוס). זרזים סלקטיביים לתגובה כוללים נחושת כרומיט, רניום טריאוקסיד ורניום(VII) אוקסיד או זרז בי-מתכתי.

## אמינים ממקורות הידריד אחרים
חומרים מחזרים המסוגלים לבצע תגובה זו כוללים הידרידים מתכתיים כגון ליתיום אלומיניום הידריד, או ליתיום בורוהידריד בממסים מעורבים של טטרהידרופוראן ומתנול.

: 400x400 פיקסלים|Reduction of amides to amines

דווח על קטליזה של ברזל על ידי טרי-ברזל דודקאקרבוניל בשילוב עם פולימתילהידרוסילוקסאן.

ריאגנט לוסון ממיר אמידים לתיואמידים, אשר לאחר מכן עוברים דה-סולפוריזציה קטליטית.

## הערות שוליים

קטגוריה:תגובות כימיות
קטגוריה:כימיה אורגנית
עלי א-ד'וואדי

**עלי א-ד'וואדי** (בערבית: **علي الذوادي**) הוא פקיד קטרי בכיר ודיפלומט בדרגת שר. כיהן כראש המטה של מוחמד בן חמד בן ח'ליפה אאל ת'אני, אחיו של האמיר הקטרי תמים בן חמד אאל ת'אני. בעבר שימש כסגן המנכ"ל של ועדת המועמדות הקטרית למונדיאל 2022.

לפי פרסומים, הוא היה מעורב במספר פרשיות שחיתות, ביניהן פרשת הסנאטור האמריקאי בוב מננדז ופרשיות הקשורות לאירוח המונדיאל. לפי חשיפה של עיתון "הטיימס" מ-2018, א-ד'וואדי פיקח על קמפיין של "מבצעים שחורים" שמטרתו הייתה לחבל במועמדויות המתחרות בקטר - ארצות הברית ואוסטרליה - למונדיאל 2022. לפי החשיפה, שהתבססה על אימיילים שהודלפו, א-ד'וואדי קיבל דיווחים ישירים על תוכניות להשפיע על הקונגרס האמריקאי ולהטות את דעת הקהל, כולל תשלום לאקדמאים לכתיבת דיווחים שליליים נגד המתחרות. בתחקיר נטען כי אף על פי שא-ד'וואדי נשאר בצל ולא נחשף בפומבי, הוא היה מעורב באופן ישיר בניהול המבצע באמצעות חברת יחסי הציבור BLJ Worldwide וסוכני CIA לשעבר.

בשנת 2021 השתתף בפגישות עם הסנאטור האמריקאי בוב מננדז, לצד חברי משפחת המלוכה הקטרית, בנוגע להשקעות.

דווח כי עמד מאחורי השקעה של כ-30 מיליון אירו במושבי VIP באצטדיון הקאמפ נואו של ברצלונה, דרך חברה שהוקמה שבעה חודשים בלבד לפני הרכישה. בעבר דווח כי היה לו קשר גם למשא ומתן על הסכם החסות בין ברצלונה לקרן קטר, "Qatar Foundation", ששימשה ספונסר של ברצלונה.

## קשריו עם ישראל
שמו של א-ד'וואדי עלה במהלך חקירות פרשת קטרגייט, כאשר חוקרי השב"כ והמשטרה חקרו את הקשרים של אנשי חברת נובארד, של האלוף במילואים פולי מרדכי, בכיר לשעבר במוסד, עימו. לקראת מונדיאל 2022, שא-ד'וואדי היה מעורב בארגונו, חברת נובארד התקשרה בקשר עסקי עם הוועדה הקטארית המנהלת את המונדיאל במדינה, למתן שירותים של הגנת סייבר לאירוע, אותם סיפקה באמצעות חברות נוספות. ישראלים החשודים בפרשת קטרגייט נפגשו עם א-ד'וואדי בתקופת המלחמה וכמה מהם אף התארחו אצלו בדוחה. בנוסף, ישראלים שאינם נחקרים בפרשה נפגשו עימו והתארחו אצלו.

בספטמבר 2025 נכח בשיחת ההתנצלות של ראש הממשלה בנימין נתניהו בפני ראש ממשלת קטר בבית הלבן על התקיפה בדוחא. בשיחה ישב ליד סטיב ויטקוף. פורסם כי א-ד'וואדי נכח במקום כדי לוודא שנתניהו לא יסטה מנוסח ההתנצלות שנוסח לו על ידי הבית הלבן. על פי דיווחים של אחמד פואד אל-ח'טיב, בלוגר עזתי לשעבר שמתגורר בארצות הברית, לאחר ההתנצלות נפגש נתניהו עם א-ד'וואדי אישית. לטענת אל-ח'טיב, השיחה בין השניים עסקה בצעדים הבאים ברצועת עזה, בחמאס, בתיאומים שנוגעים לעזה, בשיקום היחסים בין ישראל לקטר ובנושאים נוספים. בלשכת ראש הממשלה הכחישו את הפגישה האישית.

בפברואר 2026 מונה לנציג קטר במועצת השלום של טראמפ, שמטרתה לפקח על שיקום רצועת עזה.

## הערות שוליים

קטגוריה:יחסי ישראל–קטר
קטגוריה:פוליטיקאים קטרים
כותאיסי (כדורסל)

**מועדון הכדורסל כותאיסי 2010** (בגאורגית: **საკალათბურთო კლუბი ქუთაისი-2010**) הוא מועדון כדורסל גאורגי מהעיר כותאיסי המשחק בליגת העל הגאורגית בכדורסל וביורופקאפ.

## היסטוריה
המועדון הוקם ב-1991 ושיחק תחת השמות כותאסי, ג'ייקי, ריוני ואימרטי והתפרק בשנת 2006. בשנת 2010 הוקם מחדש תחת שמו הנוכחי ועלה לשחק בליגה הבכירה בעונה שלאחר מכן.

בעונת 2024/25 התמודדה לראשונה במסגרת אירופית במוקדמות ליגת האלופות בכדורסל והודחה בסיבוב המוקדמות הראשון לאחר הפסד לפטריוטי לוויצה ולאחר מכן השתתפה בעונת 2024/2025 ביורופקאפ בה סייה במקום ה-3 בשלב הבתים הראשון והודחה לאחר שסיימה במאזן של 2 ניצחונות ו-4 הפסדים.
בעונת 2025/26 התמודדה פעם נוספת במוקדמות ליגת האלופות והודחה בסיבוב הראשון.

### תארים
***אליפות גאורגיה**
(4): 2015/16, 2021/22, 2023/24, 2024/25
*סגנית:
(4) 2013/14, 2016/17, 2017/18, 2018/19
***הגביע הגאורגי**
(5) 2014, 2017, 2018, 2021, 2025
*סגנית:
(2) 2022, 2023
***הסופר קאפ הגאורגי**
(4) 2014, 2018, 2021, 2024
## קישורים חיצוניים
* 

קטגוריה:קבוצות כדורסל גאורגיות
קטגוריה:כותאיסי
מד עיבור

ממוזער|שמאל|220px|תרשים רדיד מד עיבור טיפוסי. האזור הכחול מוליך וההתנגדות נמדדת מפד כחול גדול אחד לשני. המד רגיש הרבה יותר לעיבור בכיוון אנכי מאשר בכיוון אופקי. הסימונים מחוץ לאזור הפעיל עוזרים ליישר את המד במהלך ההתקנה.
**מד עיבור** (או גם **מד מאמץ**) הוא מכשיר המשמש למדידת מעוות על גוף כלשהו. מד העיבור, שהומצא בשנת 1938 על ידי אדוארד א. סימונס וארתור סי. רוג, מורכב מחלק אחורי (גב) גמיש מַבְדֵּד התומך ברדיד מתכתי. המד מחובר לעצם באמצעות דבק מתאים, כגון ציאנואקרילט. כאשר הגוף מתעוות, הרדיד מתעוות וגורם להתנגדות החשמלית  של המד להשתנות. שינוי התנגדות זה, הנמדד בדרך כלל באמצעות גשר ויטסטון, קשור לעומס בכמות המכונה גורם המדידה .

## היסטוריה
אדוארד א. סימונס ופרופסור ארתור סי. רוג המציאו באופן עצמאי את מד העיבור.

בין השנים 1936–1938 סימונס היה מעורב בפרויקט מחקר של דטוויילר וקלארק ב. הם חקרו את התנהגות המאמץ-מעוות של מתכות תחת עומסי הלם. סימונס הגה דרך מקורית למדוד את הכוח המוכנס לדגימה על ידי הצטיידות דינמומטר בחוטי התנגדות דקים.

לעומת זאת, ערך ארתור סי. רוג, פרופסור ב, מחקר בסייסמולוגיה. הוא ניסה לנתח את התנהגותו של מודל מכל מים המותקן על שולחן רטט. הוא לא היה מסוגל להשתמש בשיטות מדידת המאמץ האופטיות הסטנדרטיות של זמנו בשל קנה המידה הקטן והמעוות הנמוך במודל שלו. פרופסור רוג (ועוזרו ג'יי. האנס מאייר) זכו להתגלות מדידת שינוי ההתנגדות החשמלית הנגרמת על ידי מעוות בחוטים מתכתיים המחוברים לדפנות הדקות של מודל מכל המים.

פיתוח מד העיבור היה למעשה רק תוצר לוואי של פרויקטים מחקריים אחרים. אדוארד א. סימונס ופרופסור ארתור סי. רוג' פיתחו כלי מדידה שימושי ונפוץ עקב היעדר חלופה בזמנם. ארתור סי. רוג' הבין את התועלת המסחרית של מד העיבור. מעסיקו במכון הטכנולוגי של מסצ'וסטס ויתר על כל הטענות על זכויות ההמצאה, מכיוון שלא ניבאו את פוטנציאל השימוש הרחב והכלכלי. תחזית זו התבררה כשגויה. יישומי מדי העיבור צברו תאוצה במהירות, שכן הם שימשו לגילוי עקיף של כל הגדלים האחרים הגורמים לעיבורים. בנוסף, הם היו פשוטים להתקנה על ידי המדענים, לא גרמו לכל חסימה או שינויים בתכונות של הגוף הנצפה ולא גרמו לזיוף תוצאות המדידה. כנראה שהתכונה האחרונה והחשובה ביותר הייתה קלות העברת אות הפלט החשמלי.

## פעולה פיזיקלית
ממוזער|שמאל|220px|רדיד מד עיבור התנגדותי לא מורכב
מד עיבור מנצל את התכונה הפיזיקלית של מוליכות חשמלית ואת תלותה בגאומטריה של המוליך. כאשר מוליך חשמלי  נמתח בגבול האלסטיות שלו כך שלא נשבר או מתעוות לצמיתות, הוא יהפוך צר יותר ויהפוך ארוך יותר, מה שמגדיל את ההתנגדות החשמלית שלו מקצה לקצה. לעומת זאת, כאשר מוליך נדחס כך שלא מתכופף, הוא מתרחב ומתקצר, מה שמקטין את ההתנגדות החשמלית שלו מקצה לקצה. מההתנגדות החשמלית הנמדדת של מד העיבור, ניתן להסיק את כמות המאמץ המושרה.

במד עיבור טיפוסי מסודרת רצועה מוליכה ארוכה ודקה בתבנית זיג-זג של קווים מקבילים. זה לא מגביר את הרגישות, מכיוון שאחוז השינוי בהתנגדות עבור עיבור נתון עבור כל הזיג-זג זהה לזה של כל עקבה בודדת. עקבה ליניארית בודדת תצטרך להיות דקה ביותר, ולכן נוטה להתחממות יתר (מה שישנה את ההתנגדות שלה ויגרום לה להתרחב), או שתצטרך להיות מופעלת במתח נמוך בהרבה, מה שמקשה על מדידת שינויי התנגדות במדויק.

## ראו גם
* מד חום התנגדותי

## קישורים חיצוניים

## הערות שוליים

קטגוריה:גלאים וחיישנים
ארדינסט, בן נתן, טולידאנו ושות'

**EBN - ארדינסט, בן נתן, טולידאנו ושות**' הוא משרד עורכי דין ישראלי שמרכזו בתל אביב-יפו. המשרד נוסד בשנת 1988 על ידי עו"ד גיורא ארדינסט ועו"ד דוני טולידאנו. נכון לשנת 2025, במשרד מועסקים 251 עובדים, כולל 160 עורכי דין, מתוכם 73 שותפים ו-35 מתמחים.

בשנת 2021, משרד המבורגר עברון ושות', אשר נוסד בשנת 1928, התמזג עם משרד ארדינסט, בן נתן, טולידאנו ושות'. המשרד התמחה בתחומי הנדל"ן והתכנון והבנייה. באותה השנה הצטרפו למשרד גם בכירים מהשוק הציבורי בהם המשנה ליועץ המשפטי לממשלה בתחום האזרחי לשעבר, עו"ד ארז קמיניץ והממונה על תחום הממשלה התאגידי ברשות לניירות ערך, עו"ד יונתן חיימי ארנרייך.
## דירוגים
נכון לשנת 2025 המשרד דורג במקום ה-11, על ידי BDI, והוא דורג במקום ה-12, בין משרדי עורכי הדין המובילים בישראל של Duns100.

ארדינסט, בן נתן, טולידאנו ושות' מדורג על ידי המדריך Chambers and Partners, כאחד מהמובילים בסקטור המשפטי בישראל. נכון לשנת 2025, המדריך מציין את המשרד ב-13 תחומים בולטים, לצד 25 עורכי דין בכירים אשר נבחרו על ידו.

נכון לשנת 2025, הפירמה מדורגת במדריך הבין-לאומי Legal 500, ב-18 תחומים שונים, לצד ציון של 50 עורכי דין מובילים מהפירמה הזוכים לציון לשבח.
בנוסף, הפירמה דורגה ב-7 קטגוריות על ידי הדירוג הבין-לאומי IFLR 1000, לצד 11 עורכי דין נבחרים.

הפירמה זכתה בתארים 'משרד עורכי הדין הישראלי לבנקאות ופיננסים של השנה', 2021, שהוענק על ידי IFLR אירופה, כמו גם 'משרד עורכי הדין הישראלי של השנה', 2017 וגם 'יועץ משפטי ישראלי של השנה למיזוגים ורכישות', 2017, על ידי Mergermarket.

## קישורים חיצוניים
* 

## הערות שוליים

קטגוריה:משרדי עורכי דין בישראל
קטגוריה:שותפויות ישראליות
הורים בטיפול

**הורים בטיפול** היא תוכנית מציאות תיעודית ודרמה תיעודית ישראלית המבוססת על הפורמט הבלגי "Therapie" , שבמסגרתה זוגות הורים עוברים טיפול פסיכולוגי בנוגע לגידול ילדיהם מול המצלמות.

## פורמט
חמישה מטפלים בגישות טיפול שונות מעבירים טיפול פסיכולוגי לזוגות הורים בנוגע לגידול ילדיהם. על מנת לשמור על פרטיותם של ההורים וילדיהם, הפגישות מתומללות וההורים מגולמים על ידי שחקנים.

## מטפלים
* דר הילי כוכבי
* דר נעמי אפל
* דר חוה בר דוד
* דר דרור אורן
* דר אורי וינבלט

## פרקים

## קישורים חיצוניים
* "הורים בטיפול", באתר כאן

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:כאן 11: תוכניות וסדרות
קטגוריה:תוכניות טלוויזיה ישראליות מבוססות על פורמט בלגי
משרד הבריאות והרווחה (הממלכה המאוחדת)

**משרד הבריאות והרווחה** (באנגלית: **Department of Health and Social Care**, בראשי תיבות: **DHSC**) הוא משרד מיניסטריאלי בממשלת הממלכה המאוחדת, האחראי על עיצוב ויישום מדיניות הממשלה בתחומי הבריאות והטיפול החברתי למבוגרים באנגליה. בנוסף, המשרד מטפל באותם תחומי מדיניות שאינם הועברו לממשלות הוולשית, הסקוטית או לממשלת צפון אירלנד במסגרת הסמכויות המועברות (devolution).

המשרד מפקח על שירות הבריאות הלאומי של אנגליה (NHS England) ועל כלל גופי הבריאות המרכזיים במדינה. בראשו עומד מזכיר המדינה לענייני בריאות ורווחה, ולצדו שלושה שרים לענייני מדינה ושלושה סגני שרים פרלמנטריים.

הוצאות המשרד, מדיניותו ופעילותו המנהלית מפוקחות על ידי ועדת הבריאות והטיפול החברתי של בית הנבחרים (Health and Social Care Select Committee), שתפקידה לבחון את יעילותו, את השפעת החלטותיו על הציבור ואת התאמת מדיניותו ליעדים הממשלתיים.

## אחריות וסמכויות
המשרד אחראי על:
* גיבוש מדיניות והבטחת יישומה בהתאם ליעדי הממשלה בתחומי הבריאות והטיפול החברתי.
* הובלת הדיון הציבורי והבינלאומי בנושאי בריאות, וזיהוי מגמות עתידיות לצורך תכנון מדיניות ארוכת טווח.
* הבטחת עמידת המשרד והגופים הכפופים לו בתוכניות ובמחויבויות שנקבעו.
* פיקוח על תקינות המסגרות החקיקתיות, הכספיות, המנהליות והמדיניות, כדי שיפעלו באופן מתואם.
* במקרים חריגים, המשרד נוטל על עצמו טיפול ישיר בבעיות קריטיות או מורכבות בתחום הבריאות, כפי שמצופה ממנו על ידי הציבור והפרלמנט.

## גופים כפופים ומבנה ארגוני
המשרד מבצע את חלק ניכר מפעילותו באמצעות גופים עצמאיים למחצה (Arms-Length Bodies – ALBs), הכוללים:
* שירות הבריאות הלאומי של אנגליה (NHS England)
* NHS Digital – הסוכנות המנהלת את מערכות המידע והנתונים של שירותי הבריאות
* הסוכנות הבריטית לביטחון בריאותי (UK Health Security Agency – UKHSA)
* רשות התרופות ומוצרי הבריאות (Medicines and Healthcare products Regulatory Agency – MHRA)
* בנוסף, המשרד אחראי לניהול המכון הלאומי למחקר בתחום הבריאות והטיפול (National Institute for Health and Care Research – NIHR), התומך במחקרים רפואיים ובפיתוח חדשנות רפואית בבריטניה.

## קישורים חיצוניים
* 

## הערות שוליים

קטגוריה:משרדי ממשלת בריטניה
קטגוריה:הממלכה המאוחדת: בריאות ורפואה
יחידת התמיכה לאימוני הצבא הבריטי בבליז

**יחידת התמיכה לאימוני הצבא הבריטי בבליז** (באנגלית: **British Army Training Support Unit Belize**; בראשי תיבות: **BATSUB**) היא הבסיס המרכזי של הצבא הבריטי באמריקה הלטינית והגדול ביותר באזור הקריביים. היחידה פועלת ממתחם Price Barracks שבקרבת בלמופן, ומשתפת פעולה עם צבא ההגנה של בליז. בליז נחשבת לאחד מאתרי האימונים החשובים ביותר של הצבא הבריטי מחוץ לאירופה. האימונים בג’ונגל מספקים לכוחות הבריטיים יתרון מבצעי ייחודי, תוך שימור מומחיות טקטית בלחימה בתנאים קשים.

היחידה כוללת 12 אנשי סגל קבועים ומעסיקה למעלה מ־100 עובדים אזרחיים מקומיים. מדי שנה מתקיימים בבסיס עד חמישה תרגילי לחימה רגלית (Dismounted Close Combat Exercises) בקני מידה משתנים.

## רקע ותפקידים
BATSUB מהווה מוקד עיקרי לאימוני שדה, במיוחד ללחימה בתנאי ג’ונגל, ומעניקה לכוחות הבריטיים סביבת אימונים ייחודית המדמה תנאים מבצעיים קשים במיוחד. בנוסף לתפקידה הצבאי, היחידה מקיימת קשרים הדוקים עם מדינות באזור הקריביים ועם כוחות מקומיים לצורך חיזוק היציבות, פיתוח כישורי ביטחון אזוריים ושיתוף פעולה למען שלום וביטחון.

BATSUB מארחת גם את התרגיל הסופי של קורס מפקדי המחלקות של הצבא הבריטי (Platoon Commander’s Battle Course) א, הנערך שלוש פעמים בשנה. במתקני היחידה מתאמנים גם שותפים בין-לאומיים ממדינות אחרות, בהם כוחות מבריטניה, בליז וצבאות זרים נוספים.

## סביבת האימון
בליז מספקת תנאי שטח ייחודיים הכוללים ג’ונגל צפוף, לחות גבוהה, חום כבד, ושטח הררי שמקשה על תנועה ולוגיסטיקה. תנאים אלו הופכים את האזור לאחת מסביבות האימון הקשות והמאותגרות בעולם.

הג’ונגל משפיע באופן מהותי על טקטיקות הלחימה:הצמחייה הסבוכה מגבילה את שדה הראייה ואת מרחב הירי, עם זאת, היא מאפשרת הסוואה טבעית והקמת ביצורים מחומרי המקום. הלחימה דורשת שליטה מוחלטת ביכולות הישרדות, ניווט, תקשורת ותחזוקה בתנאי קיצון. החיילים נדרשים לפתח מיומנויות של חיים, הישרדות ולחימה בסביבה עוינת – כישורים הניתנים להעברה גם לתנאי שדה אחרים.

## הערות שוליים

קטגוריה:הצבא הבריטי
קטגוריה:הממלכה המאוחדת: בסיסים ומתקנים צבאיים
קטגוריה:בליז
ג'וזף הופר ניקולסון

**ג'וזף הופּר ניקולסון** (באנגלית: **Joseph Hopper Nicholson**; 15 במאי 1770 – 4 במרץ 1817) היה עורך דין, שופט ופוליטיקאי אמריקאי ממדינת מרילנד.

## ביוגרפיה
ניקולסון נולד ב-15 במאי 1770 בצ'סטרטאון, מחוז קנט שבפרובינציית מרילנד. בשנת 1787 השלים את לימודיו במכללת וושינגטון בצ'סטרטאון, למד משפטים, התקבל ללשכת עורכי הדין ועסק בעריכת דין. בנוסף כיהן כחבר בבית הנבחרים של מרילנד בשנים 1796–1798.

בהמשך נבחר לנציג המפלגה הדמוקרטית-רפובליקנית לבית הנבחרים של ארצות הברית לקונגרס השישי ולשלושת הקונגרסים שלאחריו, וכיהן בתפקידו מ־4 במרץ 1799 ועד שהתפטר ב־1 במרץ 1806. במהלך כהונתו שימש כאחד מהשופטים במשפט ההדחה שמונו על ידי בית הנבחרים בינואר 1804 לניהול הליך ההדחה נגד השופט הפדרלי ג'ון פיקרינג (בית המשפט המחוזי של ניו המפשייר), ובדצמבר אותה שנה גם נגד שופט בית המשפט העליון סמואל צ'ייס.

בפברואר 1801, כאשר בית הנבחרים נדרש להכריע בבחירות לנשיאות 1800, היה ניקולסון חולה מאוד – אך הובא על אלונקה לגבעת הקפיטול כדי שיוכל להצביע בעד תומאס ג'פרסון.

במהלך מלחמת 1812 השתתף ניקולסון בהגנת מבצר מק-הנרי (Fort McHenry). על אירוע זה כתב גיסו, פרנסיס סקוט קי, את השיר "The Star-Spangled Banner" (שכותרתו המקורית הייתה "The Defense of Fort McHenry"). השיר פורסם בעידודו של ניקולסון, ולימים הפך להמנון הלאומי של ארצות הברית בשנת 1931.

לאחר פרישתו מהקונגרס, כיהן ניקולסון כשופט ראשי של המחוז השיפוטי השישי במרילנד וכשופט בבית המשפט לערעורים של מרילנד, מ־26 במרץ 1806 ועד מותו בביתו שבמחוז בולטימור ב-4 במרץ 1817. הוא נקבר בבית הקברות המשפחתי שבאחוזת "Wye House" ליד העיר איסטון, מחוז טלבוט, מרילנד.

## קישורים חיצוניים

*
*

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית ממרילנד
קטגוריה:אמריקאים שנולדו ב-1770
קטגוריה:אמריקאים שנפטרו ב-1817
דה-מיליטריזציה

**דה-מיליטריזציה** משתמעת בדרך כלל כצמצום או פירוק של הכוחות המזוינים של המדינה. לדוגמה, דה-מיליטריזציה של צפון אירלנד הייתה כרוכה בצמצום מנגנוני הביטחון והצבא הבריטיים. התהליך נעשה בדרך כלל כתוצאה מהסכם שלום המסיים מלחמה או סכסוך גדול. בשונה מ, המתייחס לצמצום מרצון בגודלו של צבא מנצח, ולא כתוצאה מאידיאל הדדי לצמצום הכוח הצבאי.

## הגדרות
דה-מיליטריזציה הייתה מדיניות במספר מדינות לאחר שתי מלחמות העולם. לאחר מלחמת העולם הראשונה, בריטניה צמצמה מאוד את כוחה הצבאי, מה שמכונה גם פירוק נשק. החולשה הצבאית הבריטית במהלך עליית המשטר הנאצי בגרמניה הייתה בין הגורמים שהובילו למדיניות הפיוס.

הפיכת כוח צבאי או צבאי למחצה לכוח אזרחי נקראת גם דה-מיליטריזציה. דה-מיליטריזציה יכולה גם להתייחס למדיניות שננקטה על ידי כוחות בעלות הברית במהלך כיבוש יפן וגרמניה לאחר מלחמת העולם השנייה. צבאות יפן וגרמניה נבנו מחדש כדי לנתק אותם מהיסטוריית המלחמה האחרונה, אך הם נותרו פעילים ותוגברו כדי לסייע לבעלות הברית להתמודד עם האיום הסובייטי החדש, עם תחילת המלחמה הקרה.

דה-מיליטריזציה יכולה להתייחס גם לצמצום של סוג אחד או יותר של כלי נשק או מערכות נשק, או הסרת ציוד לחימה מספינת מלחמה.

אזור שעבר דה מיליטריזציה עשוי להיות מכונה אזור מפורז. למשל, אזור חיץ בין מדינות שהיו מעורבות בעבר בסכסוך, אשר אליו אסור להכניס אנשים או ציוד או לקיים בו פעילויות צבאיות. זה יכול לכלול גם אזורים שנקבעו במהלך סכסוכים שבהם מדינות, מעצמות צבאיות או קבוצות יריבות אוסרות על מתקנים, פעילויות או כוח אדם צבאיים באזור מסוים. האזור המפורז גם חופשי מכל פעילות המסייעת למאמצי המלחמה של כל אחד מהצדדים הלוחמים. ככלל, אזור כזה מוגן מפני התקפה ומדינות רבות אוסרות על חייליהן לפעול בו, מכיוון שהדבר יהווה פשע מלחמה שסביר להניח שיצדיק נקיטת הליכים פליליים. עם זאת, במקרה של האזור המפורז הקוריאני, האזורים שמעבר לרצועה המפורזת המפרידה בין שני הצדדים, מתאפיינים בנוכחות צבאית כבדה.

דוגמאות לדה-מיליטריזציה כוללות:
* חוזה ורסאי אסר על גרמניה שלאחר מלחמת העולם הראשונה להחזיק חיל אוויר, כלי רכב משוריינים וסוגים מסוימים של כלי שיט. בנוסף, הוכרז אזור מפורז בחבל הריין.
* הקיצוצים המסיביים בכוח האדם הצבאי במדינות בעלות הברית, לאחר מלחמת העולם הראשונה.
* פירוק הכוחות המזוינים הבריטיים לאחר מלחמת העולם השנייה.
* אמנת וושינגטון.
* אמנת הנשק הכימי
* ביטול צבא קוסטה ריקה ב-1 בדצמבר 1948 על ידי הנשיא חוסה מריה פיגרס.

## ראו גם
* פירוק נשק
* פירוק נשק גרעיני
* פירוק נשק כימי
* פירוק נשק ביולוגי
* פירוק הנשק הכימי בסוריה
* מדינות ללא צבא
* הוועידה הימית בוושינגטון
* אנטי-מיליטריזם
* סעיף 9 לחוקת יפן
* דה-נאציפיקציה
* אזור מפורז
* מיליטריזם

## הערות שוליים

קטגוריה:מדע המדינה
קטגוריה:סוציולוגיה צבאית
קטגוריה:סוציולוגיה פוליטית
קטגוריה:אידאולוגיות
קטגוריה:בקרת נשק
ג'ון לידס קר

**ג׳ון לידס קר** (באנגלית: **John Leeds Kerr**; 15 בינואר 1780 – 21 בפברואר 1844) היה פוליטיקאי אמריקאי.

## ביוגרפיה
קר נולד ב-15 בינואר 1780 ב־Greenbury Point, סמוך לאנאפוליס שבמרילנד. בשנת 1799 השלים את לימודיו בקולג' סנט ג'ון שבאנאפוליס, למד משפטים, התקבל ללשכת עורכי הדין בשנת 1801 והחל לעסוק בעריכת דין בעיר איסטון שבמרילנד.

בין השנים 1806–1810 כיהן קר כסגן התובע של מחוז טלבוט, מרילנד. במהלך מלחמת 1812 פיקד על פלוגת מיליציה, וב־1817 מונה על ידי מדינת מרילנד לייצגה בהגשת תביעות נגד הממשל הפדרלי שנבעו מהמלחמה.

בשנת 1824 נבחר קר לבית הנבחרים של ארצות הברית לקונגרסים ה־19 וה־20, וכיהן בתפקיד בין 4 במרץ 1825 ל־3 במרץ 1829. הוא הפסיד בניסיונו להיבחר מחדש בשנת 1828, אך נבחר שוב בשנת 1830 לקונגרס ה־22, וכיהן קדנציה נוספת מ-4 במרץ 1831 עד 3 במרץ 1833. בקונגרס זה כיהן כיו"ר ועדת הטריטוריות. לאחר מכן היה אלקטור לנשיאות מטעם המפלגה הוויגית בבחירות של 1840.

ב־1841 נבחר קר לסנאט של ארצות הברית מטעם המפלגה הוויגית כדי למלא את מקומו של הסנאטור ג'ון ספנס שנפטר. הוא כיהן בסנאט מ־5 בינואר 1841 עד 3 במרץ 1843. בסנאט כיהן כיו"ר ועדת המבנים הציבוריים וכחבר בוועדת הפטנטים ומשרד הפטנטים (בקונגרס ה־27).

קר נפטר בעיר איסטון ב-21 בפברואר 1844 ונקבר בבית הקברות של משפחת בוזמן באחוזת Bellville, סמוך ל־Oxford Neck, מרילנד.

בנו, , כיהן גם הוא כחבר בקונגרס.

## קישורים חיצוניים
*
*

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:חברי בית הנבחרים של ארצות הברית ממרילנד
קטגוריה:סנאטורים חברי המפלגה הוויגית
קטגוריה:חברי הסנאט של ארצות הברית ממרילנד
קטגוריה:אמריקאים שנולדו ב-1780
קטגוריה:אמריקאים שנפטרו ב-1844
הבסיס הלוגיסטי המשותף של בריטניה בדוקם

**הבסיס הלוגיסטי המשותף של בריטניה בדוקם** (באנגלית: **United Kingdom Joint Logistics Support Base**, ובראשי תיבות: **UKJLSB**) הוא בסיס צבאי בריטי הממוקם במתחם נמל דוקם ומספנות הייבוש שבמחוז אל־ווסטה בעומאן.

הבסיס מהווה נכס צבאי מעבר לים של בריטניה, ומשמש מרכז לוגיסטי אסטרטגי לפריסת הכוחות המזוינים של בריטניה במפרץ הפרסי ובאוקיינוס ההודי. בנוסף, הבסיס משמש כתחנת תחזוקה, אספקה ותדלוק לספינות של הצי המלכותי, ובעלות ברית, ומהווה חוליה מרכזית בפריסת הכוח הגלובלית של בריטניה במסגרת אסטרטגיית Global Britain.

הבסיס נוסד בעקבות הסכם ביטחוני ואסטרטגי בין בריטניה לעומאן, שנחתם בשנת 2016. ההסכם נועד לפתח את נמל דוקם שבחוף האוקיינוס ההודי למרכז תחזוקה ותמיכה ימית אסטרטגי עבור הצי המלכותי הבריטי ובעלות בריתה של בריטניה.

הפרויקט, הנתמך על ידי שתי הממשלות, מאפשר מתן שירותי הנדסה, תיקונים ולוגיסטיקה לספינות מלחמה בינלאומיות, כולל נושאות המטוסים הבריטיות מסדרת Queen Elizabeth, פריגטות, משחתות וצוללות.

מזכיר ההגנה הבריטי דאז, סר מייקל פאלון, שהכריז על ההסכם במהלך ביקורו בעומאן, תיאר את דוקם כ"נמל אסטרטגי למזרח התיכון על חופי האוקיינוס ההודי", וציין כי שיתוף הפעולה בין לונדון למסקט משקף את מחויבותה ארוכת הטווח של בריטניה לביטחון ולשגשוג האזור.

באוקטובר 2018 עגנה בבסיס בדוקם ספינת הדגל של הצי המלכותי הבריטי, HMS Albion, במטרה להוביל את הרכיב הימי של התרגיל המשולב הגדול ביותר של הכוחות המזוינים הבריטיים מאז שנת 2002.

בינואר 2021 עברה פריגטה מדגם Type 23 – HMS Montrose שיפוץ מקיף ראשון במספנה בדוקם – אירוע שסימן את תחילת פעילות התחזוקה השוטפת של הבסיס.

בנובמבר 2021 עגנה בבסיס לראשונה נושאת המטוסים HMS Queen Elizabeth יחד עם קבוצת התקיפה שלה, לקראת השתתפות בתרגיל משותף עם כוחות עומאן.

משנת 2023 הבסיס משמש גם כמתקן המרכזי של כוח התגובה החופית הבריטי (Littoral Response Group) באזור האוקיינוס ההודי והמזרח התיכון.

## הערות שוליים

קטגוריה:הממלכה המאוחדת: בסיסים ומתקנים צבאיים
קטגוריה:עומאן
הידרוקסיבנזוטריאזול

**הידרוקסיבנזוטריאזול** (בקיצור: HOBt) היא תרכובת אורגנית בעלת הנוסחה C4H4N3OH נגזרת של בנזוטריאזול. זוהי אבקה גבישית לבנה, אשר כמוצר מסחרי מכילה מעט מים (כ-11.7% ממשקל כגביש HOBt מונוהידרט). היא משמשת בעיקר לדיכוי הרצמיזציה ולשיפור יעילות סינתזת פפטידים.

## שימוש בסינתזת פפטידים
מרכז|500x500 פיקסלים
סינתזת פפטידים ממוכנת כוללת דחיסה של קבוצת האמינו של חומצות אמינו מוגנות עם האסטר המשופעל. HOBt משמש לייצור אסטרים משופעלים כאלה אשר מגיבים עם אמינים בטמפרטורת הסביבה ליצירת אמידים.

HOBt משמש גם לסינתזה של אמידים מחומצות קרבוקסיליות מלבד חומצות אמינו. סובסטרטים אלה עשויים שלא להיות ניתנים להמרה לאציל כלורידים.

## קישורים חיצוניים

## הערות שוליים

קטגוריה:ביוכימיה
ג'ורג' ויקרס

**ג'ורג' ויקרס** (באנגלית: **George Vickers**; 19 בנובמבר 1801 – 8 באוקטובר 1879), חבר המפלגה הדמוקרטית, היה חבר הסנאט של ארצות הברית מטעם מדינת מרילנד, וכיהן בשנים 1868–1873. הוא היה הקול המכריע בסנאט שהציל את נשיא ארצות הברית אנדרו ג'ונסון מהדחה. ויקרס גם כיהן כחבר הסנאט של מרילנד.

## ביוגרפיה
ויקרס נולד ב-19 בנובמבר 1801 בצ'סטרטאון שבמרילנד, ועבד במשך כמה שנים במשרד הפקיד של מחוז קנט, מרילנד. הוא למד משפטים והוסמך לעריכת דין בשנת 1832, ולאחר מכן פתח משרד עורכי דין בצ'סטרטאון.

בנוסף, כיהן כמייג'ור גנרל במיליציה המדינתית של מרילנד במהלך מלחמת האזרחים. מתוך ארבעת בניו, אחד נלחם בצפון, בעוד בנו השני, בנג'מין ויקרס, נלחם בשורות רגימנט טנסי השני של הקונפדרציה ונהרג בקרב שילה.

בשנת 1864 שימש ויקרס כאלקטור לנשיאות מטעם המפלגה הדמוקרטית, ובשנת 1866 שימש כסגן נשיא הוועידה הלאומית של השמרנים בפילדלפיה. בין 1866 ל־1867 כיהן כחבר הסנאט של מרילנד, וב־1868 נבחר לסנאט של ארצות הברית מטעם המפלגה הדמוקרטית, כדי למלא את המושב שהתפנה לאחר שהסנאט מנע מפיליפ פרנסיס תומאס להתמנות לתפקיד.

בדיוק כאשר מונה לסנאט, החל תהליך ההדחה של נשיא ארצות הברית אנדרו ג'ונסון. הרפובליקנים הרדיקלים ביקשו להדיח את ג'ונסון בשל עמדותיו המתונות בנוגע לשיקום הדרום לאחר המלחמה. תומכיו של הנשיא חצו את מפרץ צ'ספיק על גבי סירת קרח, העירו את ויקרס באמצע הלילה, והודיעו לו שניסיון הרפובליקנים לחסום את בחירתו לסנאט נכשל. ויקרס מיהר לוושינגטון, הושבע ב־7 במרץ 1868, זמן קצר לאחר מכן הטיל את קולו המכריע נגד הדחת הנשיא ג'ונסון.

בשנת 1870 הנהיג ויקרס את הדמוקרטים מהדרום בניסיון למנוע את השבעתו של הסנאטור הנבחר הירם רודס רבלס ממיסיסיפי, שהיה האפרו־אמריקני הראשון שכיהן בסנאט. ויקרס טען כי פסק הדין בפרשת דרד סקוט נגד סנדפורד משמעותו שרבלס היה אזרח אמריקני רק במשך שנתיים מאז אשרור התיקון ה־14 לחוקה, ולא במשך תשע השנים הנדרשות. הסנאט דחה את ההתנגדות, ורבלס הושבע לתפקידו.

לאחר תום כהונתו בסנאט, שנמשכה עד 3 במרץ 1873, חזר ויקרס לעסוק בעריכת דין בצ'סטרטאון, שם נפטר ב-8 באוקטובר 1879. הוא נקבר בבית הקברות צ'סטר.

## קישורים חיצוניים

*
*

קטגוריה:אמריקאים ילידי מרילנד
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1801
קטגוריה:אמריקאים שנפטרו ב-1879
מרוץ סירות

[ממוזער|250px|[סירת מרוץ באוסטנדה, בלגיה, 1992.]]
**מרוץ סירות מנוע** הוא ענף ספורט ימי המתמקד בתחרותיות ובמהירות של סירות ממונעות. הענף התפתח לאורך השנים והפך לספורט מקצועי ופופולרי במדינות רבות, במיוחד בארצות הברית ובאירופה.

## היסטוריה
### ראשית הענף
שורשיו של מרוץ סירות מנוע נעוצים בתחילת המאה ה-20. ב-1902 הוקמה בבריטניה האגודה הימית המכנית (Marine Motoring Association), שנחשבת לאחת ההתארגנויות הראשונות בתחום.

### המהפכה האמריקאית
בשנות ה-60 וה-70 קיבל הענף תנופה משמעותית בארצות הברית, בעיקר הודות לדון ארונוב (Don Aronow), מעצב ובונה סירות שהקים חברות בולטות כגון Donzi Marine ו-Magnum Marine. ארונוב היה ידוע בעיצובי סירות מהירים וחדשניים והיה אלוף עולם במרוצים.

### התפתחות הענף
ב-1964 ייסד הארגון הבינלאומי למרוצי סירות (Union Internationale Motonautique - UIM) את אליפות העולם, וב-1961 התקיים מרוץ Cowes-Torquay הראשון בבריטניה, שנחשב לאחד המרוצים המפורסמים והחשובים בתחום.

### המאה ה-21 ועתיד הענף
בשנים האחרונות הענף עבר למודרניזציה עם התמקדות בטכנולוגיה ירוקה. ב-2020 הוקמה סדרת E1, מרוץ סירות חשמלי המיועד לקדם קיימות ושמירה על הסביבה. הסדרה נוסדה על ידי רודי באסו ואלחנדרו אגאג ומשלבת סירות היברידיות מהירות תוך שמירה על הסביבה.

## קישורים חיצוניים

* UIM – הארגון הבינלאומי למרוצי סירות מנוע
* אתר רשמי: F1H2O – אליפות העולם בסירות מרוץ בכיתה F1

## הערות שוליים

קטגוריה:ספורט מים
ויליאם ג'קסון

**ויליאם פארנל ג'קסון** (באנגלית: **William Purnell Jackson**; 11 בינואר 1868 – 7 במרץ 1939) היה חבר המפלגה הרפובליקנית, שכיהן כחבר הסנאט של ארצות הברית מטעם מדינת מרילנד בשנים 1912–-1914. אביו, , היה חבר בית הנבחרים של ארצות הברית מטעם מרילנד.

## ביוגרפיה
ג'קסון נולד ב-11 בינואר 1868 בעיר סאליסברי שבמרילנד, ולמד בבתי הספר הציבוריים של מחוז וייקומיקו, מרילנד, וכן באקדמיה של ועידת וילמינגטון שבדובר בדלאוור. בשנת 1887 נכנס לעסקי העץ.

בשנת 1908 הפך לחבר הוועדה הלאומית של המפלגה הרפובליקנית, ובשנת 1912 מונה לסנאט של ארצות הברית כדי למלא את מקומו של הסנאטור איזידור ריינר, שנפטר. בזמן כהונתו בסנאט כיהן ג'קסון כיו"ר ועדת ההוצאות של מחלקת המדינה (בקונגרס ה-62).

בשנת 1913 נערכו בחירות מיוחדות לבחירת יורשו של ריינר, אך ג'קסון בחר שלא להתמודד. כהונתו נמשכה מ-29 בנובמבר 1912 ועד 28 בינואר 1914, כאשר מחליפו הנבחר, בלייר לי, הושבע רשמית לתפקיד.

לאחר תקופת כהונתו הקצרה בסנאט, חזר ג'קסון לעיסוקיו העסקיים הקודמים בתחום העץ. לאחר מכן שימש כגזבר מדינת מרילנד בשנים 1918–1920; כנשיא הבנק הלאומי של סאליסברי; וכדירקטור בחברת הרכבות "Baltimore, Chesapeake & Atlantic Railway Company".

ג'קסון נפטר בעיר הולדתו סאליסברי ב-7 במרץ 1939, ונקבר בבית העלמין פרסונס. הבית שבנה בסאליסברי בשנת 1893, הידוע בשם "בית הסנאטור ויליאם פ. ג'קסון", נרשם בשנת 1976 במרשם הלאומי של מקומות היסטוריים – אך נהרס כבר באותה שנה.

## קישורים חיצוניים

*
*

קטגוריה:אמריקאים ילידי מרילנד
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1868
קטגוריה:אמריקאים שנפטרו ב-1939
ג'ון סטורגוורס

**ג'ון גונאר רפאל סטורגורדס** (בפינית: **John Storgårds**; נולד ב-20 באוקטובר 1963) הוא מנצח וכנר פיני.

## ביוגרפיה
ג'ון סטורגורדס נולד בהלסינקי ולמד נגינה בכינור באקדמיית סיבליוס אצל אסתר רייטיו ויוקו איגנטיוס, והמשיך את לימודיו אצל חיים טאוב בישראל. הוא היה ממקימי התזמורת הקאמרית "אבנטי!".

לאחר שצבר ניסיון בהובלת תזמורות מתוך סקציית הכינור הראשון, גבר העניין שלו בניצוח, במיוחד לאחר שהוזמן לנצח על התזמורת הסימפונית של אוניברסיטת הלסינקי. בעקבות זאת, הוא שב לאקדמיית סיבליוס בין השנים 1993 ל-1997 כדי ללמוד ניצוח אצל יורמה פאנולה וארי קלאס.

בשנת 1996 החל לשמש כמנהל האמנותי של התזמורת הקאמרית של לפלנד, ב-2003 מונה למנצח אורח ראשי של הפילהרמונית של הלסינקי, ובסתיו 2008 התמנה למנצח הראשי של התזמורת, תפקיד בו החזיק עד דצמבר 2015. בין השנים 2006 ל-2009 שימש כמנצח ראשי של התזמורת הפילהרמונית של טמפרה ובינואר 2024 הוכרז על מינויו למנצח הראשי הבא של התזמורת הפילהרמונית של טורקו, תפקיד אותו התחיל מעונת 2024–2025.

שימש כמנהל אמנותי של פסטיבלים שונים, ביניהם פסטיבל המוזיקה קורסהולם (2004–2006) ופסטיבל "צלילי קיץ" של תזמורת "אבנטי!".

בשנת 2010 ניצח על הפילהרמונית של ה-BBC לראשונה כמנצח אורח. במרץ 2011 מונה למנצח אורח ראשי, ובנובמבר 2022 מונה למנצח הראשי של התזמורת, החוזה שלו בתזמורת הוארך עד קיץ 2028.

בינואר 2015 מונה למנצח אורח ראשי של תזמורת מרכז האמנויות הלאומי בקנדה. בספטמבר 2025 הוכרז על מינויו למנהל המוזיקלי הבא של התזמורת, החל מעונת 2026–2027.

### חייו האישיים
סטורגורדס נשוי לקאטי פוסטיליה ואב לשני בנים. הוא מתגורר עם משפחתו ברובניימי.

## קישורים חיצוניים
*

קטגוריה:מנצחים פינים
קטגוריה:מוזיקאים פינים
קטגוריה:כנרים
קטגוריה:פינים שנולדו ב-1963

## הערות שוליים
אל מלך נאמן

**אל מלך נאמן** הם שלוש מילים שנוהגים בחלק מהקהילות להוסיף לפני קריאת שמע.

## רקע ומקורות
רבינו צדקיה הרופא בספרו שבלי הלקט כתב בשם הגאונים שטעם ההוספה הוא על מנת להשלים את תיבות קריאת שמע לרמ"ח תיבות כנגד רמ"ח מצוות עשה. ולכן נהגו לומר בין ברכת אהבה רבה לקריאת שמע בתפילת שחרית את המילים **אל מלך נאמן** ומשמעותם הוא כמו עניית אמן שהוא בראשי תיבות **א**ל **מ**לך **נ**אמן, כלומר **[[אלוהים (יהדות)|אל]]** קודם בריאת העולם, **מלך** על כל העולם, **נאמן** לתחיית המתים.

למעשה בתלמוד הבבלי אין מקור לאמירה זו, אך אצל הראשונים כבר מופיע המנהג. הראבי"ה מביא מנוסח של תלמוד ירושלמי שהיה לפניו שמקור נוסח זה הוא מדברי חז"ל. גם בספר הפרדס המיוחס לרש"י מייחס את הוספת מילים אלו לדברי חז"ל.הרוקח כתב שהמנהג לאומרו.

מאידך, הרמב"ן כותב שכבר היה המנהג בעיירות לומר אל מלך נאמן, אך מנהג זה לדעתו נוגד את ההלכה כיון שהוא מהווה הפסק בין ברכות קריאת שמע שהיא כברכת המצוות לקיום מצות קריאת שמע (ויש לברך על המצוות עובר לעשייתן) ולכן הרמב"ן מתנגד לאמירה זו. גם הרמ"ה אוסר את הוספת מילים אלו, אך לא מטעמו של הרמב"ן.

הטור מביא את שני המנהגים ומתרץ את המנהג לאלו שנהגו לאומרו. הבית יוסף מצטט בשם מדרש נעלם שניתן להשלים לרמ"ח תיבות על ידי חזרה ששליח ציבור חוזר על המילים **ה' אלהיכם אמת**. ולכן על מנת לא להפסיק בין סיום ברכת אהבה רבה לקריאת שמע, נהגו שלא לומר בציבור את המילים אל מלך נאמן אלא שליח הציבור כופל את התיבות **ה' אלוקיכם אמת** שבסיום פרשת ציצית ובכך משלים לרמ"ח תיבות.

המגן אברהם דחה את טענות בית יוסף ופסק שהמנהג לאומרם, וכן פסק רבי ישראל מאיר הכהן בספרו משנה ברורה

## מנהגים
בני אשכנז נהגו שהמתפלל במניין אינו אומר **אל מלך נאמן** והמתפלל ביחיד אומר וכן באמירת קריאת שמע שעל המיטה הנאמרת ביחידות.

מאידך, בני עדות המזרח, המקובלים וחלק מההחסידים נהגו שלא לומר כלל אל מלך נאמן אלא לכפול את תיבות **ה' אלוקיכם אמת** (גם ביחיד).

## לקריאה נוספת
* הרב בנימין שלמה המבורגר, **שרשי מנהגי אשכנז**, חלק שני.
* יוסף ויכלדר, **רמ"ח תיבות שבקריאת שמע**, המבשר תורני גיליון 551, 553, 555.

## קישורים חיצוניים
* אל מלך נאמן באנציקלופדיה יהודית דעת
* הרב נועם דביר מייזלס, הוספת אל מלך נאמן לקריאת שמע על המיטה לקריאה באתר ישיבה

## הערות שוליים

קטגוריה:קריאת שמע
קטגוריה:ברכות קריאת שמע
קטגוריה:פולמוסים הלכתיים